Diari Oficial de la Generalitat Valenciana


Sumari del DOGV 4139, del 30-11-2001 (2001/11724)

ORDRE de 26 de novembre de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes previstes per a diverses mesures per al foment d'ocupació destinada a persones amb discapacitat per a l'exercici 2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11137


Data del document
:   26-11-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * discapacitat
    * ajuda pública
    * ajuda a l'ocupació
    * creació d'ocupació
    * suport econòmic

ORDRE de 26 de novembre de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes previstes per a diverses mesures per al foment d'ocupació destinada a persones amb discapacitat per a l'exercici 2001. [2001/X11554]
  
L'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat, va ser publicada en el DOGV núm. 3.925, en data 25 de gener de 2001.
  
Per Ordre de 24 d'abril de 2001, de la Conselleria d'Economia, Hisenda i Ocupació, es va donar publicitat a les línies de crèdit i a l'import global màxim destinat a finançar en l'exercici 2001 diverses ajudes i subvencions públiques destinades al foment de l'ocupació per a persones amb discapacitat, publicada en el DOGV núm. 3.991, en data de 3 de maig de 2001.
  
Com que el pressupost convocat pràcticament està exhaurit i hi ha generat crèdit adequat i suficient en la línia pressupostària corresponent, resulta convenient ampliar la dotació destinada a finançar les ajudes del títol III ("Ocupació amb suport") i del títol V ("Programa de suport a la contractació temporal de persones amb discapacitat") per a atendre el volum de sol·licituds presentades que no han pogut ser ateses en la citada convocatòria.
  
Per allò que s'ha exposat, i de conformitat amb el que disposa l'article 47.11 del Text Refós de la Llei d'Hisenda Pública, aprovat per Decret Legislatiu de 26 de juny de 1991, mitjançant ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
En virtut d'això, i de conformitat amb el que disposa l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia la dotació pressupostària destinada a finançar en l'any 2001 determinades ajudes previstes en l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat, a càrrec de la secció 06.08, programa 322.10, "Foment de l'Ocupació i Economia Social", capítol, línia i import que a continuació s'assenyalen:
  
Les regulades pel títol III ("Ocupació amb suport") i títol V ("Suport a la contractació temporal de persones amb discapacitat"), de la citada Ordre de 29 de desembre de 2000, de la Conselleria d'Economia, Hisenda i Ocupació, es finançaran a càrrec del capítol IV, línia T2240000, amb un import global màxim de 704.042.945 PTA (719.387,45 euros), la qual cosa suposa un increment de 53.064.037 PTA (98.352,04 euros) respecte de la dotació anterior. Del citat, import global, 49.406.111 pessetes (503.571,21 euros) són finançades pel Fons Social Europeu.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de novembre de 2001
  
El conseller d'Economia, Hisenda i Ocupació,